Miksi Belgia kiinnostaa vähemmän kuin Hollanti? - FIFTYFIFTY Miksi Belgia kiinnostaa vähemmän kuin Hollanti? - FIFTYFIFTY
Antwerpen | kesäkuu 2012
Belgia. Hollannin naapurimaa, joka on monessa mielessä samankaltainen kuin pohjoisnaapurinsa. Silti se on minusta vähemmän kiinnostava näistä kahdesta maasta.
Miksi, sitä en oikein osaa selittää. Amsterdamia olen aina ihaillut ja pitänyt sitä kiehtovana, vireän kaupunkikulttuurin kehtona. Bryssel on näyttäytynyt minulle tylsänä EU-kaupunkina. Se on varmasti todella aliarvioiva näkemys.
Olen myös Hollanti-puolueellinen, asuinhan maassa viisi kuukautta. Belgiassa olen viettänyt elämästäni tasan kolme päivää. Epäsuhta on suuri. (Anteeksi tämä päälauseiden viljely, tein tänään ehkä muutaman plokin Plokinaattorissa.)
Viiden Hollanti-kuukauden kävin kaksi kertaa Belgiassa, toisen kerran maalaiskylä Breessä Erasmus-festivaaleilla ja toisen kerran Antwerpenissä. Olin itse asiassa piipahtanut kaupungin rautatieasemalla reilillä vuonna 2009, joten oli hauska päästä tutkimaan kaupunkia aseman ulkopuolellekin.
Antwerpenistä löytyy harmaata eleganssia. Huolimatta monesta samankaltaisuuksista, se ei tuntunut hollantilaiselta kaupungilta. En osaa sanoa, mikä siitä teki belgialaisen, se vain tuntui siltä.
Jos Suomessa kohtaavat itäeurooppalaisuus ja Skandinavia, kohtaa Belgiassa hollantilaisuus ja ranskalaisuus. Ja entä tämä aukio komeine rakennuksineen? Miksi juuri tästä minulle tulee kovin belgialainen olo? (Anteeksi, nyt todella tuntuu, että horisen omiani kuin Soini.)
Joku psykologi osaisi nyt varmaan sanoa, että kaikki tuntui belgialaiselta, koska tiesin olevani Belgiassa.
Minä pidin Antwerpenistä. Oli vapauttavaa vaellella kaupungissa, josta ei ollut mitään odotuksia. Se siis yllätti positiivisesti. Mutta en ehkä vieläkään osaa sanoa, miksi Belgia ei saa minussa aikaan samoja tunteita kuin Hollanti. Yritin ehkä tavoittaa jotain belgialaisuuden olemusta, joka eroaisi selkeästi hollantilaisuudesta. En kuitenkaan ihan saanut otetta siitä, mitä belgialaisuus on.
Ihmeellinen on tämä ihmisen tarve lokeroida asioita.
Kumpi teistä on kiinnostavampi paikka, Belgia vai Hollanti?
AntwerpenBelgiapohdintaavaihto
Dubrovnik on kauneimpia paikkoja, joissa olen koskaan ollut
maanantai, toukokuu 30, 2016